จีนอ่วม พายุโซนร้อนนูรี จ่อถล่ม ขึ้นฝั่งภาคใต้ ซ้ำอุทกภัยก่อนหน้า
ระทึก พายุโซนร้อน นูรี มาแล้ว มุ่งหน้าขึ้นฝั่งมณฑลกวางตุ้ง ทางภาคใต้ของจีน ที่เพิ่งประสบภัยน้ำท่วมรุนแรงเช่นเดียวกับอีกหลายมณฑลทางใต้ ขณะที่ฮ่องกงยกระดับเตือนภัยพายุนูรี ขึ้นเป็นระดับ 3 แล้วเมื่อ 13 มิ.ย.63 เว็บไซต์ accuweather และเซาท์ไชน่ามอร์นิ่งโพสต์ สื่อภาษาอังกฤษในฮ่องกงรายงานติดตามสถานการณ์พายุโซนร้อน นูรี (Nuri) เคลื่อนตัวมุ่งหน้าขึ้นฝั่งที่มณฑลกวางตุ้ง ทางภาคใต้ของจีน ในช่วงเที่ยง-บ่ายวันอาทิตย์ที่ 14 มิ.ย.นี้ ตามเวลาท้องถิ่น หลังจากได้ก่อตัวในทะเลจีนใต้ และพัดผ่านฟิลิปปินส์ด้านสำนักเฝ้าระวังด้านอุตุนิยมวิทยาของฮ่องกง ได้ยกระดับเตือนภัยพายุโซนร้อน นูรี ขึ้นเป็นระดับ 3 เมื่อช่วงเย็นวันเสาร์ที่ 13 มิ.ย. ขณะที่พายุเคลื่อนตัวด้วยความเร็วประมาณ 62 กม./ชม. และอยู่ห่างจากเกาะฮ่องกงไปทางตะวันออกเฉียงใต้ประมาณ 290 กิโลเมตร โดยคาดว่าพายุโซนร้อนนูรีจะเคลื่อนตัวเข้าใกล้ฮ่องกงมากที่สุดในวันอาทิตย์ ก่อนจะมุ่งหน้าขึ้นฝั่งมณฑลกวางตุ้ง ที่เพิ่งประสบอุทกภัย เช่นเดียวกับหลายมณฑลทางภาคใต้และภาคกลางของจีน
พายุโซนร้อน นูรี มาแล้ว มุ่งหน้าขึ้นฝั่งมณฑลกวางตุ้ง ทางภาคใต้ของจีน ที่เพิ่งประสบภัยน้ำท่วมรุนแรง เช่นเดียวกับอีกหลายมณฑลทางใต้ ขณะที่ฮ่องกงยกระดับเตือนภัยพายุนูรี ขึ้นเป็นระดับ 3 แล้ว
พายุโซนร้อนนูรี,พายุนูรี,พายุนูรีถล่มจีน,จีน,พายุถล่มจีน